ജലനിരപ്പില് മാറ്റമില്ലാതെ കുട്ടനാട് ജനങ്ങളെ ക്യാന്പുകളിലേക്കു മാറ്റുന്നു മങ്കൊമ്ബ് : കുട്ടനാട്ടില് പ്രളയജലനിരപ്പു കാര്യമായ മാറ്റമില്ലാതെ തുടരുന്നു. കഴിഞ്ഞ നാലഞ്ചു ദിവസങ്ങള്ക്കിടെ പരമാവധി ഒന്നരയടി മാത്രമാണ് ജലനിരപ്പുയര്ന്നത്. ദിവസവും നേരിയ തോതില് ഉയരുകയും വേലിയിറക്ക സമയങ്ങളില് ജലനിരപ്പ് കുറയുകയും ചെയ്യുന്നുണ്ട്. കിഴക്കന് വെള്ളത്തിന്റെ വരവില് കുറവുണ്ടെങ്കിലും കഴിഞ്ഞരാത്രിയുണ്ടായ മഴയാണ് ജലനിരപ്പു താഴാത്തതിനു കാരണം. മടവീഴ്ചയൊഴിവാക്കാന് പുറംബണ്ട് സംരക്ഷണത്തില് വ്യാപൃതരാണ് പാടശേഖരങ്ങളിലെ കര്ഷകര്. വലിയ തുക കര്ഷകര് ചെലവഴിച്ചുകഴിഞ്ഞു. ഏതു വിധേനയും മടവീഴ്ചയൊഴിവാക്കി പുഞ്ചകൃഷി ഇറക്കാനാണ് കര്ഷകരുടെ ശ്രമം. വെള്ളം കയറിയതിനെത്തുടര്ന്ന് താമസയോഗ്യമല്ലാത്ത വീടുകളില്നിന്നു ജനങ്ങളെ ക്യാമ്ബുകളിലേക്കു മാറ്റി. വിവിധ പഞ്ചായത്തുകളിലായി 15 ക്യാമ്ബുകളാണ് ഇതിനകം തുറന്നിരിക്കുന്നത്. 1,301 പേരെ ക്യാമ്ബുകളിലേക്കു മാറ്റി. 182 കഞ്ഞിവീഴ്ത്തല് കേന്ദ്രങ്ങളാണ് തുടങ്ങിയിട്ടുള്ളത്. 74,673 കഞ്ഞിവീഴ്ത്തല് കേന്ദ്രങ്ങളില് രജിസ്റ്റര് ചെയ്തിട്ടുള്ളത്.